stanford-oval/wikipedia huggingface dataset:
Mandalorialaiset
Esiintymiset > Kaanon > Elokuvat

Mandalorialaisten haarniska nähtiin ensi kertaa lyhyesti alkuperäisen Tähtien sota -elokuvan poistetussa kohtauksessa palkkionmetsästäjä Boba Fettin yllä, vaikka häntä ei koskaan sanottu mandalorialaiseksi. Esi-osatrilogian elokuvassa Kloonien hyökkäys esiintyi ensi kerran Boban isä, Jango Fett, jolta Boba oli aikanaan perinyt haarniskansa ja tämän aluksen, Slave I:n. Jango oli alun perin kotoisin Concord Dawnilta, mutta mandalorialaiset eivät kuitenkaan pidä häntä aitona mandalorialaisena, vaan  pelkkänä palkkasoturina. Jango teki yhteistyötä separatistijärjestö Itsenäisten aurinkokuntien konfederaation kanssa ja luovutti omaa DNA:taan Galaktisen tasavallan klooniarmeijan luomiseksi.
Esiintymiset > Legends

Tales of the Jedi -sarjakuvien mukaan jedeistä sitheiksi kääntyneet Exar Kun ja Ulic Qel-Droma manipuloivat mandalorialaiset sotaan Vanhaa Tasavaltaa vastaan. Jedit nimeltä Revan ja Alek Squinquargesimus (jotka myöhemmin ryhtyivät sitheiksi nimillä Darth Revan ja Darth Malak) auttoivat jedejä silloin voittamaan sodan, estäen uuden Mand’alorin nousemisen ja ajaen mandalorialaiset pelkäksi hajaantuneeksi soturikulttuuriksi. Revan menetti sodissa kuitenkin muistinsa ja videopeleissä Knights of the Old Republic ja Knights of the Old Republic II: The Sith Lords taivutteli Canderous Ordon pyrkimään Mand’aloriksi ja uudelleenyhdistämään klaanit.
Mandalore

Mandalore on Ulkokehällä sijaitseva mandalorialaisten kotiplaneetta. Sen läpimitta on 9 200 kilometriä ja sillä on asutuskelponen kuu nimeltä Concordia, jossa olivat sekä Kuolonkaartin että Vartion lasten alkuperäiset piilopaikat. Mandaloren sektorilla sijaitseva planeetta Concord Dawn, toimi Suojelijoiksi (engl. Protectors) kutsutun Mandaloren hallitsijaa suojelevan eliittiryhmän tukikohtana. Se oli myös Jango Fettin kotiplaneetta. Concord Dawnista kolmasosa tuhoutui sodissa. Lisäksi monilla mandalorialaisklaaneilla on omat kotiplaneettansa, kuten Wrenin klaanin kotina toimiva lumiplaneetta Krownest, ja Kryzen klaanin kotina toimiva rehevä planeetta Kalevala.
The Clone Warsin tapahtumien aikaan Mandalore oli lähes asuinkelvoton aavikkoplaneetta, jonka maasto oli lähinnä vaaleaa hiekkaa ja kallioita. Tämä johtui siitä, että planeetta oli kärsinyt vuosituhansia sitten suuria tuhoa jedejä vastaan käytyjen sotien aikana. Mandalorialaiset olivat kuitenkin rakentaneet planeetoille valtavia ”biokupuja” tai ”biokuutioita”, joiden sisälle mandalorialaiset olivat rakentaneet suljettu ekosysteemejä ja suurkaupunkeja. Planeetan pääkaupunki oli biokuvun sisään rakennettu Sundari. Pablo Picasson maalaus Guernic sekä ajatus valkohiekkaisesta planeetasta täynnä kuutiomaisia rakennuksia toimi George Lucasille ja Dave Filonille inspiraationa, kun he suunnittelivat Sundaria The Clone Warsin toista tuotantokautta varten. Mutta koska kuutiot eivät näyttävät riittävästi suurkaupungeilta ja Lucas halusi lisätä ympäristöön myös ruohoa, Sundari suunniteltiin kuution sijasta kupumaiseksi ja Filoni sovelsi rakennusten arkkitehtuuriin piirteitä Boba Fettin haarniskan muodoista.
Legends-jatkumossa Mandalore ei ollut mandalorialaisten ihmisten alkuperäinen planeetta. Planeetan alkuperäiskansaa oli rotu nimeltä taungit, joiden kulttuurin ja itsestään käyttämän nimityksen ”mandalorialaiset” planeetalle asettuneet ihmiset ottivat myöhemmin käyttöönsä. Kyseisessä jatkumossa pääkaupunkina toimivan linnoituksen, Keldaben, luonnollisena vallihautana toimi lähellä virtaava Kelita-joki. Kaupunkia on kuvailtu ”anarkistiseksi”, sillä jokainen sen osista oli arkkitehtuuriltaan erilainen.
Aiheesta muualla

Mandalorialaiset Wookieepediassa (englanniksi)
Mandalorialaiset Jedipediassa
Recorded Music NZ

Recorded Music NZ (ennen Recording Industry Association of New Zealand (RIANZ)) on voittoa tavoittelematon musiikkituottajien, jakelijoiden sekä muusikkojen organisaatio, joka markkinoi musiikkia Uudessa-Seelannissa. Recorded Music NZ:n jäsenyys on vapaa ihan mille tahansa Uudessa-Seelannissa toimivalle levy-yhtiölle ja sitä dominoi yhdysvaltalaista sekä brittiläistä alkuperää oleva "Big Four" (EMI, Sony, Universal ja Warner Music) jolla on neljä viidestä täydestä jäsenyydestä Recorded Music NZ:lla. Organisaatiolla on yhteensä 53 jäsentä.
Ennen kesäkuuta 2013 organisaatio tunnettiin nimellä Recording Industry Association of New Zealand (RIANZ). RIANZ ja PPNZ Music Licensing yhdistyivät tuolloin ja uudeksi nimeksi tuli "Recorded Music NZ".
"Recorded Music NZ" tarjoaa palveluja kolmella alueella: Member Services (New Zealand Music Awards, Official NZ Top40-lista ja suorat yhteydet artisteihin ja levy-yhtiöihin), Music Licensing (toteutettu PPNZ Music Licensingin ansiosta) sekä Pro Music-palvelut koskien tekijänoikeussuojaa sekä yritysasioita.
Käännös suomeksi
Razorlight (albumi)

| Razorlight Razorlight |
| --- | --- | --- |

Studioalbumin tiedot
 Julkaistu: 17. heinäkuuta 2006
 Tuottaja(t): Razorlight Chris Thomas
 Tyylilaji: indie rock, post-punk revival
 Kesto: 34.57
 Levy-yhtiö: Mercury Vertigo
Listasijoitukset
  Britannia: 1.
Razorlightin muut julkaisut
| Up All Night 2004 | Razorlight 2006 | Slipway Fires 2008 |
Singlet albumilta Razorlight
 ”In the Morning” Julkaistu: 3. heinäkuuta 2006  ”America” Julkaistu: 2. lokakuuta 2006  ”Before I Fall to Pieces” Julkaistu: 18. joulukuuta 2006  ”I Can’t Stop This Feeling I’ve Got” Julkaistu: 19. maaliskuuta 2007  ”Hold On” Julkaistu: 9. heinäkuuta 2007
Razorlight on brittiläisen rockyhtye Razorlightin toinen studioalbumi, joka julkaistiin heinäkuussa 2006. Albumi ylsi kotimaassaan Britannian albumilistalla listaykköseksi. Albumilta julkaistiin singlenä viisi kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | In the Morning | 3.42 |  |  |  |  |  |  |  |
| 2. | Who Needs Love? | 3.32 |  |  |  |  |  |  |  |
| 3. | Hold On | 3.26 |  |  |  |  |  |  |  |
| 4. | America | 4.10 |  |  |  |  |  |  |  |
| 5. | Before I Fall to Pieces | 3.22 |  |  |  |  |  |  |  |
| 6. | I Can’t Stop This Feeling I’ve Got | 3.26 |  |  |  |  |  |  |  |
| 7. | Pop Song 2006 | 2.41 |  |  |  |  |  |  |  |
| 8. | Kirby’s House | 2.51 |  |  |  |  |  |  |  |
| 9. | Back to the Start | 3.12 |  |  |  |  |  |  |  |
| 10. | Los Angeles Waltz | 4.39 |  |  |  |  |  |  |  |
| 11. | Keep the Right Profile | 3.28 |  |  |  |  |  |  |  |
|  |  | 34.57 |  |  |  |  |  |  |  |
Arvostelut

AllMusic:
Pitchfork: 2,8/10
Manhattan (täsmennyssivu)

Manhattan voi tarkoittaa seuraavia asioita:
Manhattan, New Yorkin saari ja hallintoalue
Manhattan, suomalainen levymerkki
Manhattan, kylä Illinoisissa
Manhattan, kaupunki Kansasissa
Manhattan, kaupunki Montanassa
Manhattan, kylä Nevadassa
Manhattan, Woody Allenin ohjaama elokuva
Manhattan, yhdystaltalainen tv-sarja vuodelta 2015
Manhattan, Andreas Seyfarthin lautapeli
"Manhattan", Rodgersin ja Hartin kirjoittama vuoden 1925 kappale
Manhattan-projekti, Yhdysvaltain toisen maailmansodan aikainen ydinaseprojekti
Manhattan, suosittu yhdysvaltalainen drinkki
Manhattan Steak House, suomalainen ravintolaketju
Manhattan, ostoskeskus Turun Pitkämäessä
USS Manhattan, Yhdysvaltain laivaston aluksia
Tohtori Manhattan, Jonathan Osterman, DC Comicsin sarjakuvahahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manhattan”, voi hakea sivunnimihaulla, laajalla sivunnimihaulla tai tekstihaulla.
Rattosjärvi (järvi)

| Rattosjärvi |
| --- | --- |
Valtiot:  Suomi
Paikkakunta:  Pello
Koordinaatit:  66°49′53″N, 24°52′23″E
Vesistöalue ja valuma-alueen tietoja
Laskujoki:  Rattosjoki 
Järvinumero:  67.964.1.001
Mittaustietoja
Pinnankorkeus:  118,1 m  
Rantaviiva:  20,6032 km  
Pinta-ala:  4,05237 km²   
Tilavuus:  0,00862285018 km³ 
Keskisyvyys:  2,13 m  
Suurin syvyys:  7 m  
Saaria:  1 
 fiRattosjärvi 
Rattosjärvi  on Lapissa Pellossa Rattosjärven kylän lähellä sijaitseva järvi.
Maantietoa

Järven pinta-ala on 405 hehtaaria eli 4,1 neliökilometriä, se on 6,5 kilometriä pitkä ja 1,9 kilometriä leveä. Sillä on yksi saari, jonka pinta-ala on 3,0 aaria. Järvi on luodattu ja siitä on julkaistu syvyyskartat. Järven tilavuudeksi on saatu 8,6 miljoonaa kuutiometriä eli 0,0086 kuutiokilometriä. Sen keskisyvyys on 2,1 metriä ja suurin syvyys on 7,0 metriä. Sen rantaviivan pituus on 20,6 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Rattosjärven valuma-alueeseen (67.964) se kuuluu. Järven vedenpinnan korkeus on 118,1 metriä mpy.
Resident Evil 4 (vuoden 2023 videopeli)

| Resident Evil 4 |
| --- | --- |

Kehittäjä:  Capcom
Julkaisija:  Capcom
Jakelija:  PlayStation Store, Microsoft Store, Steam, Humble Store ja App Store
Ohjaaja:  Yasuhiro Anpo
Tuottaja:  Yoshiaki Hirabayashi
Suunnittelija:  Hidehiro Goda
Taiteilija:  Hirofumi Nakaoka
Säveltäjä:  Kota Suzuki
Pelisarja:  Resident Evil
Pelimoottori:  RE Engine
Julkaistu:  WW 24. maaliskuuta 2023
Lajityyppi:  selviytymiskauhupeli
Pelimuoto:  yksinpeli
Ikäluokitus:  CERO: Z (alkaen 18 vuotta)  ESRB: Alkaen 17 vuotta  PEGI 18 
Alusta:  Microsoft Windows, PlayStation 4, PlayStation 5, Xbox Series X/S
Lisenssi:  Suljettu lisenssi
Jakelumuoto:  Blu-ray-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK        : 
Resident Evil 4 on Capcomin kehittämä ja julkaisema selviytymiskauhupeli. Se julkaistiin PlayStation 4:lle, PlayStation 5:lle, Windowsille ja Xbox Series X/S:lle  24. maaliskuuta 2023, 18 vuotta alkuperäisen Resident Evil 4:n julkaisun jälkeen.
Peli kuuluu Resident Evil -sarjaan ja on uusintaversio vuoden 2005 pelistä Resident Evil 4.
Peli on ollut arvostelu- ja myyntimenestys, ja sitä on myyty yli viisi miljoonaa kappaletta.
Pelaaminen

Alkuperäisen Resident Evil 4 -pelin sekä Resident Evil 2:n (2019) ja Resident Evil 3:n (2020) tavoin uusi Resident Evil 4 säilyttää olan yli katsovan kolmannen persoonan perspektiivin. Pelin toiminnallisuudet keskittyvät liikkumisen ohella edelleen ampumiseen ja lähitaisteluun, mutta tunnelmaa on kuitenkin kutsuttu alkuperäistä peliä hieman karmivammaksi, ja pelin taustat ovat tummempia ja paranneltuja. Valoissa ja varjoissa sekä osittain myös heijastavissa pinnoissa on hyödynnetty säteenseurantaa, ja heijastuksissa käytetään tukena myös vanhempaa screenspace-tekniikkaa. Konsoliversioissa on kaksi eri grafiikkatilaa, 60 kuvan sekuntinopeus ja 4K-resoluution ylläpitävä graafinen tila. Peliin on kehitteillä myös virtuaalitodellisuuslaseilla pelattava VR Mode -pelitila.
Pelimaailman ja lineaarisen juonen on sanottu muistuttavan pääpiirteiltään paljon alkuperäistä Resident Evil 4:ää, ja uudistukset painottuvatkin pelattavuuteen. Pelaaja voi esimerkiksi tähdätä liikkuessaan ja torjua vihollisten iskuja veitsellä. Veitsellä on kuitenkin rajattu kestävyys, ja sitä täytyy aika ajoin korjata. Aseita voi vaihtaa reaaliajassa taisteluiden aikana ilman, että pelaajan täytyy alkuperäisen Resident Evil 4:n tavoin avata tavaravalikkoa. Tavaravalikkoa voi muokata alkuperäistä peliä hieman enemmän, ja siihen voi myös kiinnittää erilaisia koristeita, joilla on pelaamista auttavia voimia: koriste voi esimerkiksi auttaa pelaajaa löytämään pelimaailmasta todennäköisemmin juuri tietynlaisia ammuksia. Ammuksia voi myös itse rakentaa ruudista ja tarvikkeista.
Päätarinassa etenemisen lisäksi pelissä voi suorittaa pieniä sivutehtäviä pelimaailmaa kiertävälle kauppiaalle (engl. Merchant), joka myös myy aseita, tarvikkeita ja aseiden parannuksia. Välianimaatioiden quick time event -haasteet on poistettu pelistä kokonaan. Pelissä on käytössä sekä automaattiset tallennuspisteet että manuaalinen tallentaminen pelimaailmasta löytyvillä kirjoituskoneilla. Läpipeluun jälkeen avautuvalla Professional-vaikeusasteella tallentaminen on kuitenkin kokonaan kirjoituskoneiden varassa. Peliin on lisätty myös mikromaksuja sekä alkuperäisestä pelistä tuttu minipeli The Mercenaries.
Tarina

Pelissä yhdysvaltalaisen agentin Leon S. Kennedyn tehtävä on pelastaa yhdysvaltain presidentin tytär Ashley Graham espanjalaisesta kylästä, jota hallitsee väkivaltainen kultti Los Illuminados.
Ladattava sisältö

Syyskuussa 2023 järjestetyssä PlayStation State of Play -tapahtumassa paljastettiin Separate Ways -sivutarina, jossa pelattavana päähenkilönä on Ada Wong. Separate Ways risteää varsinaisesta Leon S. Kennedyn tarinasta. Ada on varustettu tuttujen aseiden lisäksi tartuntalaitteella, jolla hän pystyy ylittämään kuiluja, nousemaan ja laskeutumaan nopeasti sekä iskemään myös vihollisia etäämmältä. Separate Ways -pelilaajennus julkaistiin 21. syyskuuta 2023.
Ääninäyttelijät

| 0 | 1 | 2 |
| --- | --- | --- |
|  Näyttelijä  | … |  Hahmo   |
|  Nick Apostolides  | … |  Leon S. Kennedy   |
|  Genevieve Buechner  | … |  Ashley Graham   |
|  André Peña  | … |  Luis Sera   |
|  Lily Gao  | … |  Ada Wong   |
|  Christopher Jane  | … |  Osmund Saddler   |
|  Mike Kovac  | … |  Jack Krauser   |
|  Marcio Moreno  | … |  Ramón Salazar   |
|  Jon Bryant  | … |  Bitores Méndez   |
|  Raylene Harewood  | … |  Ingrid Hunnigan   |
|  Michael Adamthwaite  | … |  Merchant   |
|  Erik Gow  | … |  Mike   |
|  Craig Burnatowski  | … |  Albert Wesker   |
|  Diego Stredel  | … |  aloitteleva poliisi   |
|  Mathias Retamal  | … |  kokenut poliisi   |
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 92/100 (Windows) 93/100 (PlayStation 4) 91/100 (Xbox One)
Arvostelupisteet
Julkaisu: Pisteet
Game Informer: 9,5/10
Gamereactor: 8/10
GameSpot: 10/10
GamesRadar: 4,5/5
IGN: 10/10
PC Gamer US: 80/100
Tilt.tv: 5/5
V2.fi: 5/5
Resident Evil 4 on saanut runsaasti kehuja, ja se on ollut myyntimenestys. Peliä myytiin kahdessa päivässä yli kolme miljoonaa kappaletta, ja heinäkuuhun 2023 mennessä kappaleita oli myyty yli viisi miljoonaa. Steamin pelaajatilastojen perusteella Resident Evil 4 on pelisarjansa suosituin Windows-julkaisu.
Peli sai GameSpotin ja IGN:n arvosteluissa arvosanaksi täydet 10/10 pistettä. Grafiikoita on kutsuttu näyttäviksi ja surround-äänimaisemaa vaikuttavaksi. Uusioversiona sen on sanottu tarjoavan ”vanhat asiat ja paljon uutta”, ja tasapainoa nostalgian ja uudistusten välillä on kuvailtu onnistuneeksi. Rytmitystä on kehuttu jopa alkuperäistä peliä paremmaksi. Gamereactor-lehden Ossi Mykkänen kuvaili pelin tunnelmaa ahdistavaksi, jännittäväksi ja klaustrofobiseksi.
»Värien ja kontrastin korostus istuu hyvin elokuvamaista kokemusta hakevaan tyyliin, jossa pelilliset osiot yhdistyvät saumattomasti välivideoihin yksityiskohtia pullollaan olevassa monipuolisessa maailmassa.» 
(Gamereactorin arvostelija Ossi Mykkänen)
Myös juoni ja hahmot ovat saaneet hyvää palautetta. Game Informer -lehden mukaan alkuperäisen Resident Evil 4:n charmi on säilytetty, mutta tarina ja hahmot ovat terävämmin käsikirjoitettuja. Ei-pelattavalle hahmolle Luis Seralle on annettu alkuperäistä peliä enemmän ruutuaikaa, ja myös Jack Krauserin rooli tarinakokonaisuudessa on selkeämpi. Ashley Grahamista on arvostelijoiden mukaan tehty sekä aiempaa huomattavasti uskottavampi että myös karismaattinen hahmo. GameSpotin Kurt Indovinan mukaan myös pelihahmo Leon on aiempaa inhimillisempi. Indovina huomautti, että Capcom on osoittanut olevansa hyvin tietoinen pelin huumoriarvoista ja onnistuneen luomaan harkitun tasapainon kauhun ja huumorin välille. Indovina kehui myös sivutehtäviä, jotka on rytmitetty hyvin pääjuonen rinnalle.
Pelin vihollisia on kuvailtu aiempaa uhkaavammiksi ja arvaamattomammiksi. Arvosteluissa on kehuttu pelin toimintakohtauksia, jotka kierrepotkuineen ja torjuntaliikkeineen tuntuvat pelaajasta tyydyttäviltä. Positiivista palautetta on annettu myös quick time event -haasteiden poistamisesta: esimerkiksi kokonainen quick time event -painotteinen välianimaatio pelin loppupuolella on muutettu pelaajan vapaasti ohjattavaksi veitsitaisteluksi.
Aiheesta muualla

Viralliset sivut
Resident Evil 4 (vuoden 2023 videopeli) MobyGamesissa (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Marianne Frankenhaeuser

Valborg Marianne Frankenhaeuser (o.s. von Wright; 30. syyskuuta 1925 Helsinki – 5. lokakuuta 2005 Ruotsi) oli suomalais-ruotsalainen psykologi ja professori, Georg Henrik von Wrightin sisar. Frankenhaeuser opiskeli psykologiaa Oxfordin yliopistossa, valmistui kandidaatiksi Helsingin yliopistosta 1950, lisensiaatiksi Tukholman yliopistosta 1954 ja väitteli tohtoriksi Upsalan yliopistossa 1959. Hän työskenteli Ruotsin valtion lääketieteellisen tutkimusneuvoston palveluksessa tutkijana ja professorina ja hoiti vuosina 1980–1991 psykologian professuuria Karoliinisessa instituutissa. Hän julkaisi lukuisia tieteellisiä tutkielmia lähinnä englanniksi.
Frankenhaeuser vihittiin Turun yliopiston kunniatohtoriksi vuonna 1990.
Marianne Frankenhaeuserin puoliso oli neurofysiologi Bernhard Frankenhaeuser vuodesta 1946.
Race (vuoden 2008 elokuva)

| Race |
| --- | --- |

Ohjaaja:  Abbas-Mustan
Käsikirjoittaja:  Shiraz Ahmed
Tuottaja:  Ramesh Taurani Kumar Taurani
Säveltäjä:  Pritam
Kuvaaja:  Ravi Yadav
Leikkaaja:  Hussain A. Burmawala
Pääosat:  Saif Ali Khan Anil Kapoor Akshaye Khanna Bipasha Basu Katrina Kaif Sameera Reddy
Valmistustiedot
Valmistusmaa:  Intia
Tuotantoyhtiö:  Tips Music Films UTV Motion Pictures
Levittäjä:  UTV Motion Pictures Netflix
Ensi-ilta:  21. maaliskuuta 2008
Kesto:  165 min
Alkuperäiskieli:  hindi
Seuraaja:  Race 2
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Race on Abbas-Mustanin ohjaama intialainen Bollywood-elokuva vuodelta 2008. Se perustuu löyhästi Hollywood-elokuvaan Goodbye Lover vuodelta 1998. Race oli vuoden neljänneksi menestynein Bollywood-elokuva. Se dubattiin tamiliksi nimellä Panthayam ja teluguksi nimellä Race Telugu.
Näyttelijät

| 0 | 1 | 2 |
| --- | --- | --- |
|  Saif Ali Khan  | … |  Ranvir Singh   |
|  Akshaye Khanna  | … |  Rajeev Singh   |
|  Bipasha Basu  | … |  Sonia   |
|  Katrina Kaif  | … |  Sophia   |
|  Anil Kapoor  | … |  Robert D’Costa   |
|  Sameera Reddy  | … |  Mini   |
|  Dalip Tahil  | … |  Kabir   |
|  Johnny Lever  | … |  Max   |
Soundtrack

| Raita | Kappale | Laulaja(t) | Kesto |
| --- | --- | --- | --- |
| 1 | "Race Saanson Ki" | Neeraj Shridhar, Sunidhi Chauhan | 04:49 |
| 2 | "Pehli Nazar Mein" | Atif Aslam | 05:13 |
| 3 | "Dekho Nashe Mein" | KK, Shaan, Sunidhi Chauhan | 04:22 |
| 4 | "Mujh Pe Toh Jadoo" | Taz, Apache Indian, Sunidhi Chauhan | 04:41 |
| 5 | "Zara Zara Touch Me" | Monali Thakur | 04:32 |
| 6 | "Race Is On My Mind" | Neeraj Shridhar, Sunidhi Chauhan | 05:00 |
| 7 | "Dekho Nashe Mein (Latin Fiesta Mix)" | KK, Shaan, Sunidhi Chauhan | 04:11 |
| 8 | "Khwab Dekhe (Sexy Lady)" | Neeraj Shridhar, Monali Thakur | 04:49 |
| 9 | "Race Theme" | Instrumentaali | 04:46 |
Jatko-osa

Race 2 ilmestyi 25. tammikuuta 2013. Elokuvassa näyttelivät Saif Ali Khan, Anil Kapoor, John Abraham, Deepika Padukone, Jacqueline Fernandez ja Ameesha Patel.
Aiheesta muualla

Virallinen sivusto (Arkistoitu – Internet Archive) (englanniksi)
Race Internet Movie Databasessa (englanniksi)
Race AllMoviessa. (englanniksi)
Manhattan Beach

| Manhattan Beach |
| --- | --- |

 Koordinaatit: 33°53′20″N, 118°24′19″W 
Valtio:  Yhdysvallat
Osavaltio:  Kalifornia
Piirikunta:  Los Angeles
Pinta-ala:  
 – Kokonaispinta-ala:  26,84 km²
 – Josta vettä:  16,66 km² (62,05 %)
Korkeus:  20 m
Väkiluku (2000):  33 852
 – Väestötiheys:  3 323,1 as./km²
Aikavyöhyke:  UTC-8 (kesäaika UTC-7)
 
 http://www.citymb.info/ 
Infobox OKVirheellinen NIMI-arvo: 
Manhattan Beach on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin asukasluku vuonna 2009 oli 36 566. Kaupungin pinta-ala on 10,2 neliökilometriä. Tammikuussa 2011 kaupungin elinkustannusindeksi oli 146 (Yhdysvaltojen keskiarvo 100).
Reclaim My Heritage

| ”Reclaim My Heritage” Survivors Zero |
| --- | --- | --- |

Singlen tiedot
 Albumilta: CMXCIX
 Julkaistu: 6. kesäkuuta 2009
 Tyylilaji: death metal
 Kesto: 07.21
 Levy-yhtiö: Cobra Records
Listasijoitukset
  Suomen virallinen lista: 14.
Reclaim My Heritage on suomalaisen death metal -yhtyeen Survivors Zeron single. Se on julkaistu kesäkuussa 2009 levymerkillä Cobra Records.
Single nousi Suomen virallisen singlelistan sijalle 14.
Kappaleet

Reclaim My Heritage – 4.00
People of the Lie – 3.21 (Kreator -cover)
Kokoonpano

Tommi Virranta – laulu
Jani Luttinen – soolokitara
Sami Jämsén – rytmikitara
Tapio Wilska – basso, taustalaulu
Seppo Tarvainen – rummut
Aiheesta muualla

Albumi Reclaim My Heritage Encyclopaedia Metallum -sivustolla (englanniksi)
Marahoué

| Marahoué Région de la Marahoué |
| --- | --- |
 Alueen sijainti Norsunluurannikon kartalla (–2011)
Valtio:  Norsunluurannikko
Piirikunta:  Sassandra-Marahoué
Perustettu:  1997
Hallinto:  
 – hallinnollinen keskus:  Bouaflé
Pinta-ala:  8 683,04 km²
Väkiluku (2014):  862 344
Lyhenteet:  
 – ISO 3166:  CI-12
Marahoué (ransk. Région de la Marahoué) on yksi Norsunluurannikon 31 alueesta. Se kuuluu Sassandra-Marahouén piirikuntaan. Vuoden 2014 väestönlaskennan mukaan alueella on 862 344 asukasta ja sen pinta-ala on 8 683,04 neliökilometriä. Alueen pääkaupunki on Bouaflé.
Marahoué oli aiemmin yksi Norsunluurannikon 19 entisestä ylimmän tason hallintoalueesta, jotka lakkautettiin vuoden 2011 hallintouudistuksessa, kun maa jaettiin 14 piirikuntaan. Uudistuksessa Marahouén alueesta ja Haut-Sassandran alueesta muodostettiin Sassandra-Marahouén piirikunta.